1.4.2015 Jurnalul Oficial al Uniunii Europene L 89/1 II (Acte fără caracter legislativ) DECIZII DECIZIA (UE) 2015/506 A COMISIEI din 20 februarie 2014 privind măsurile adoptate de Germania în ceea ce priveşte Flughafen Berlin-Schinefeld Gmbh şi diverse companii aeriene SA.15376 (C 27/07) (ex NN 29/07) [notificată cu numărul C(2014) 868] (Numai textul în limba germană este autentic) (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, în special articolul 108 alineatul (2) primul paragraf (!), având în vedere Acordul privind Spaţiul Economic European, în special articolul 62 alineatul (1) litera (a), după ce părțile interesate au fost invitate să își prezinte observațiile în conformitate cu dispoziţiile menționate anterior (?) și ținând seama de observațiile acestora, întrucât: 1. PROCEDURA (1) Între 2003 și 2006, Comisia a primit plângeri din partea mai multor părţi, conform cărora anumite companii aeriene și operatorul aeroportului Berlin Schănefeld („Schănefeld”) ar fi beneficiat de ajutor de stat ilegal pentru operațiunile pe care le efectuau pe aeroportul respectiv. (2) Prin scrisoarea din 17 august 2006, Comisia a invitat Germania să furnizeze informații cu privire la acest aspect. Germania s-a conformat acestei solicitări prin scrisoarea din 20 decembrie 2006. (3)  Prin scrisoarea din 10 iulie 2007 („decizia de inițiere a procedurii”), Comisia a informat Germania că a decis să inițieze procedura prevăzută la articolul 108 alineatul (2) din Tratatul privind funcţionarea Uniunii Europene („TFUE”) cu privire la măsurile menționate mai sus. În același timp, Comisia a emis un ordin de furnizare a informațiilor în temeiul articolului 10 alineatul (3) din Regulamentul (CE) nr. 659/1999 al Consiliului (?) cu privire la toate documentele, datele și informațiile necesare pentru a permite Comisiei să evalueze dacă măsurile în cauză constituie ajutor de stat. (4) Germania a transmis Comisiei observațiile sale la 4 octombrie 2007 şi le-a completat cu documente suplimentare la 3 martie 2008. ( Începând cu data de 1 decembrie 2009, articolele 87 și 88 din Tratatul CE au devenit articolele 107 şi, respectiv, 108 din Tratatul privind funcționarea Uniunii Europene. Cele două seturi de dispoziții sunt, în esență, identice. În sensul prezentei decizii, trimiterile la articolele 107 şi 108 din TFUE ar trebui înțelese ca trimiteri la articolele 87 și, respectiv, 88 din Tratatul CE, atunci când este cazul. TFUE a introdus, de asemenea, anumite modificări ale terminologiei, cum ar fi înlocuirea termenului „Comunitate” cu „Uniune” și a termenului „piață comună” cu „piață internă”. Terminologia din TFUE va fi folosită pe tot parcursul prezentei decizii. (?)) JO C 257, 30.10.2007, p. 16. (') Regulamentul (CE) nr. 659/1999 al Consiliului din 22 martie 1999 de stabilire a normelor de aplicare a articolului 108 din Tratatul privind funcţionarea Uniunii Europene (JO L 83, 27.3.1999, p. 1).